ai4bharat/Pralekha huggingface dataset:
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ప్రస్తుత కోవిడ్ మహమ్మారి ని దృష్టిలో ఉంచుకుని పింఛన్లు త్వరగా పంపిణీ చేయాలని బ్యాంకులను ఆదేశించిన - కేంద్ర మంత్రి డాక్టర్ జితేంద్ర సింగ్
ఈ చర్య వయోవృద్ధులకు “జీవన సౌలభ్యానికి” దారి తీస్తుంది
వయోవృద్ధులు “జీవన సౌలభ్యాన్ని” కలగజేయాలని కోరే లక్ష్యంతో చేపట్టిన ఒక పెద్ద సంస్కరణ లో భాగంగా, ప్రస్తుత కోవిడ్ మహమ్మారి ని దృష్టిలో ఉంచుకుని పింఛన్లు త్వరగా పంపిణీ చేయాలని బ్యాంకులను ఆదేశించడం జరిగింది. పింఛనుదారుడు మృతిచెందిన సందర్భంలో, మరణించిన పింఛనుదారుల జీవిత భాగస్వామి లేదా కుటుంబ సభ్యులను అనవసరమైన వివరాలు మరియు పత్రాలను కోరడం ద్వారా ఎటువంటి అసౌకర్యానికి గురి చేయకుండా, వారికి పింఛన్లు త్వరగా పంపిణీ చేయాలని కూడా, ఆదేశాలు జారీ చేయడం జరిగింది.
కేంద్ర పింఛన్లు, పింఛనుదారుల సంక్షేమ శాఖ జారీ చేసిన ఆదేశాల గురించి, కేంద్ర ఈశాన్య ప్రాంత అభివృద్ధి శాఖ  సహాయ మంత్రి ; ప్రధానమంత్రి కార్యాలయం; సిబ్బంది, ప్రజా ఫిర్యాదులు, పింఛన్లు, అణుశక్తి, అంతరిక్ష శాఖల సహాయ మంత్రి డాక్టర్ జితేంద్ర సింగ్, విలేకరులకు వివరిస్తూ, పింఛనుదారుడు మృతి చెందిన సందర్భంలో, మరణించిన వారి కుటుంబ సభ్యులను అనవసరమైన వివరాలు మరియు పత్రాలు సమర్పించాలని, పింఛను పంపిణీ చేసే బ్యాంకులు కోరుతున్నట్లు, తమ శాఖ దృష్టికి వచ్చినట్లు, తెలియజేశారు. ప్రధానమంత్రి నరేంద్ర మోదీ నేతృత్వంలోని ప్రభుత్వం, పింఛనుదారులతో సహా అందరికీ “జీవన సౌలభ్యం” కల్పించాలనే లక్ష్యానికి కట్టుబడి ఉందనీ, అందువల్ల, ముఖ్యంగా మహమ్మారి సమయంలో, వృద్ధ పౌరులకు ఇటువంటి అసౌకర్యాలను నివారించాలనీ, ఆయన పేర్కొన్నారు.
పింఛన్లు పంపిణీ చేసే అన్ని బ్యాంకుల అధిపతులకు జారీ చేసిన ఒక ప్రకటనలో, మృతి చెందిన పింఛనుదారుని కుటుంబ సభ్యులను అనవసరంగా వేధించకుండా, మరణించిన పింఛనుదారుని మరణ ధృవీకరణ పత్రం ఆధారంగా, వారి కుటుంబ పింఛను ప్రారంభించాలని ఆదేశించడం జరిగింది. ఒకవేళ పింఛనుదారుడు తన జీవిత భాగస్వామితో ఉమ్మడి బ్యాంకు ఖాతా కలిగి ఉంటే, కుటుంబ పింఛను ప్రారంభానికి ఒక సాధారణ లేఖ లేదా దరఖాస్తు సమర్పిస్తే సరిపోతుందని ఆ ప్రకటనలో పేర్కొన్నారు.
మృతిచెందిన పింఛనుదారునితో, అతని జీవిత భాగస్వామికి ఉమ్మడి బ్యాంకు ఖాతా లేని పక్షంలో, కుటుంబ పింఛను ప్రారంభం కావడానికి, ఇద్దరు సాక్షుల సంతకాలతో, ఫారం-14 అనే ఒక సాధారణ దరఖాస్తు సమర్పిస్తే సరిపోతుంది.
తాజా సూచనల గురించి, సంబంధిత అధికారులకు తెలియజేయడంతో పాటు, కుటుంబ పింఛన్ల కేసులను సానుభూతితో, కారుణ్య భావంతో పరిష్కరించడానికి వీలుగా, వారికి, ప్రత్యేక అవగాహన కార్యక్రమాలు నిర్వహించాలని కూడా, పింఛన్లు మరియు పింఛనుదారుల సంక్షేమ శాఖ  బ్యాంకులకు ఆదేశాలు జారీ చేసింది.
పింఛనుదారుడు మృతిచెందిన తర్వాత కుటుంబ పింఛను దరఖాస్తును పరిష్కరించడంలో ఏదైనా అసౌకర్యం ఎదురైనప్పుడు, ఆ కుటుంబ సభ్యుడు సంప్రదించవలసిన, నోడల్ ఆఫీసర్ పేరు మరియు వారిని సంప్రదించడానికి అవసరమైన వివరాలను బ్యాంకు వెబ్-సైట్ లో ప్రముఖంగా పొందుపరచాలని కూడా ఆ ప్రకటనలో ఆదేశించారు. దీనితో పాటు, కుటుంబ పింఛను కేసుల మంజూరు పురోగతిపై ఆరు నెలలకు ఒకసారి నిర్ణీత విధానంలో పింఛను విభాగానికి ఒక నివేదిక సమర్పించవలసి ఉంటుంది.
పింఛనుదారులు, వయోవృద్ధులు మరియు వారి కుటుంబాల ప్రయోజనాల కోసం, ఇటీవల పింఛన్ల శాఖ చేపట్టిన ఇటువంటి అనేక వినూత్న సంస్కరణల్లో, ప్రస్తుత సంస్కరణ ఒక భాగంగా మనం గుర్తు చేసుకోవచ్చు.
రసాయనాలు, ఎరువుల మంత్రిత్వ శాఖ
ఏప్రిల్, మే నెలల్లో భారతీయ జనౌషధి కేంద్రాల ద్వారా రూ.100 కోట్లకు పైగా విక్రయాలు
గతేడాది ఇదే కాలానికి ఈ మొత్తం రూ.44.60 కోట్లు
మార్చి, ఏప్రిల్, మే నెలల్లో కలిపి దాదాపు రూ.144 కోట్ల విలువైన ఔషధాల అమ్మకం
2020-21 సంవత్సరానికి, మొదటి రెండు నెలల్లోనే "ప్రధానమంత్రి భారతీయ జనౌషధి కేంద్రాలు"  రూ.100.40 కోట్ల విలువైన ఔషధాలను విక్రయించాయి. గతేడాది ఇదే కాలానికి ఈ మొత్తం రూ.44.60 కోట్లు మాత్రమే.
లాక్డౌన్ కాలంలో, 2020 మార్చి నుంచి మే నెల వరకు, పీఎంబీజేకేల ద్వారా రూ.144 కోట్ల విలువైన నాణ్యమైన ఔషధాల అమ్మకాలు సాగాయి. దీనివల్ల దాదాపు రూ.800 కోట్ల వరకు భారతీయులకు ఆదా అయినట్లు అంచనా.
కొవిడ్ సమయంలో ప్రజలందరికీ ఔషధాలు అందుబాటులో ఉంచేందుకు కేంద్రం నిబద్ధత చూపించిందని, ' కేంద్ర రసాయనాలు, ఎరువుల శాఖ' మంత్రి శ్రీ డీవీ సదానందగౌడ చెప్పారు. పీఎంబీజేకే నెట్వర్క్ ద్వారా 'ప్రధానమంత్రి భారతీయ జనౌషధి పరియోజన' అమల్లో బీపీపీఐ పోషించిన ముఖ్య పాత్రపై ఆయన సంతృప్తి వ్యక్తం చేశారు.
https://twitter.com/mansukhmandviya/status/1267341118384947201?ref_src=twsrc%5Etfw%7Ctwcamp%5Etweetembed%7Ctwterm%5E1267341118384947201&ref_url=https%3A%2F%2Fpib.gov.in%2FPressReleasePage.aspx%3FPRID%3D1628291
కొవిడ్ సంక్షోభ సమయంలో బీపీపీఐ సిబ్బంది, జనౌషధి కేంద్రాల యజమానులు, పంపిణీదారులు, ఇతర భాగస్వాములు ముందుకొచ్చి, కలిసికట్టుగా ఆ మహమ్మారిపై పోరాటం చేశారు. లాక్డౌన్ సవాళ్ల సమయంలోనూ జనౌషధి కేంద్రాలు, వినియోగదారులకు బీపీపీఐ అండగా నిలిచింది. జనౌషధి కేంద్రాల నిర్వహణకు ఆటంకాలు లేకుండా చూసి నిబద్ధత చాటుకుంది.
జనౌషధి కేంద్రాల్లో అత్యవసర ఔషధాలకు కొరత రాకుండా బీపీపీఐ చూసింది. లాక్డౌన్ సమయంలోని ఏప్రిల్ నెలలో, జనౌషధి కేంద్రాల ద్వారా రికార్డు స్థాయిలో రూ.52 కోట్ల విలువైన ఔషధాలను విక్రయించారు. మార్చిలో ఈ మొత్తం రూ.42 కోట్లు. ప్రస్తుతం డిమాండ్ ఉన్న ఫేస్ మాస్కులు, హ్యాండ్ శానిటైజర్లు, హైడ్రాక్సీక్లోరోక్విన్, పారాసిటమాల్, అజిత్రోమైసిన్ మాత్రలు వంటివాటి కొరత రాకుండా సరిపడా నిల్వలు ఎప్పుడూ అందుబాటులో ఉండేలా బీపీపీఐ చూసుకుంది. గత మార్చి, ఏప్రిల్ నెలల్లో దాదాపు 10 లక్షల ఫేస్ మాస్కులు, 50 లక్షల హైడ్రాక్సీక్లోరోక్విన్ మాత్రలను అమ్మింది. ప్రస్తుతం మార్కెట్లో ఉన్న డిమాండ్ దృష్ట్యా, వచ్చే ఆరు నెలలకు సరిపడేలా, బీపీపీఐ కూడా ఈ ఔషధాల సేకరణకు కొనుగోలు ఆర్డర్లు పెట్టింది. మిత్రదేశాలకు పంపిణీ చేసేందుకు, విదేశీ వ్యవహారాల శాఖకు కూడా బీపీపీఐ ఔషధాలను అందించింది.
లాక్డౌన్ నిబంధనలు పాటిస్తూ, దేశవ్యాప్తంగా 726 జిల్లాల్లో 6300 జనౌషధి కేంద్రాలు పనిచేస్తున్నాయి. ఈ కేంద్రాల్లో సామాజిక దూరాన్ని పాటిస్తూ ఫార్మాసిస్టులు విధులు నిర్వహిస్తున్నారు. "స్వస్త్ కే సిపాయి" పేరిట రోగులు, వృద్ధుల ఇళ్ల వద్దకే మందులు తీసుకెళ్లి అందిస్తున్నారు. అంతేకాక, తన సామాజిక మాధ్యమ ఖాతాల ద్వారా ప్రజల్లో అవగాహన కల్పిస్తూ, వైరస్పై బీపీపీఐ పోరాటం చేస్తోంది. జనౌషధి సుగమ్ మొబైల్ అప్లికేషన్ ఇప్పుడు ప్రాచుర్యం పొందింది. దాదాపు 4 లక్షలకు పైగా డౌన్లోడ్లు నమోదయ్యాయి. ఈ విధంగా కరోనా వైరస్పై యుద్ధంలో బీపీబీఐ చురుకైన పాత్ర పోషిస్తోంది.
(Visitor Counter : 248
ఆరోగ్య, కుటుంబ సంక్షేమ మంత్రిత్వ శాఖ
14వ రోజు కోవిడ్-19 టీకా కార్యక్రమం తాజా సమాచారం
దేశవ్యాప్తంగా 33 లక్షలకు పైగా ఆరోగ్య సిబ్బందికి కోవిడ్ టీకాలు
ఈ రోజు సాయంత్రం 7 వరకు 4,40,681 మందికి టీకాలు
దేశవ్యాప్త కోవిడ్ -19 టీకాల కార్యక్రమంలో టీకాలు వేయించుకున్న ఆరోగ్య సిబ్బంది సంఖ్య క్రమంగా పెరుగుతోంది.
ఇప్పటివరకు టీకాలు అందుకున్న వారి మొత్తం సంఖ్య ఈ సాయంత్రం 7 గంటలకు 33 లక్షలు దాటి 33,68,734 కు చేరింది
ఇప్పటివరకు మొత్తం 62,939 శిబిరాలు నిర్వహించగా ఈ ఒక్కరోజే 10,061 శిబిరాలు నడిచాయి. ఈ రోజు
4,40,681 మంది సాయంత్రం 7 వరకు టీకాలు అందుకున్నారు. రాత్రి పొద్దుపోయాక తుది నివేదిక వస్తుంది.
|
|
క్రమ సంఖ్య
|
|
రాష్ట్రం/కేంద్రపాలితప్రాంతం
|
|
టీకాల లబ్ధిదారులు
|
|
1
|
|
అండమాన్, నికోబార్ దీవులు
|
|
2727
|
|
2
|
|
ఆంధ్రప్రదేశ్
|
|
1,77,856
|
|
3
|
|
ఆరుణాచల్ ప్రదేశ్
|
|
9,226
|
|
4
|
|
అస్సాం
|
|
36,771
|
|
5
|
|
బీహార్
|
|
1,10,381
|
|
6
|
|
చండీగఢ్
|
|
2977
|
|
7
|
|
చత్తీస్ గఢ్
|
|
62,529
|
|
8
|
|
దాద్రా, నాగర్ హవేలి
|
|
607
|
|
9
|
|
డామన్, డయ్యూ
|
|
333
|
|
10
|
|
ఢిల్లీ
|
|
48,008
|
|
11
|
|
గోవా
|
|
3391
|
|
12
|
|
గుజరాత్
|
|
2,16,004
|
|
13
|
|
హర్యానా
|
|
1,23,935
|
|
14
|
|
హిమాచల్ ప్రదేశ్
|
|
22,918
|
|
15
|
|
జమ్మూకశ్మీర్
|
|
26,634
|
|
16
|
|
జార్ఖండ్
|
|
33,074
|
|
17
|
|
కర్నాటక
|
|
3,07,752
|
|
18
|
|
కేరళ
|
|
1,35,832
|
|
19
|
|
లద్దాఖ్
|
|
989
|
|
20
|
|
లక్షదీవులు
|
|
746
|
|
21
|
|
మధ్యప్రదేశ్
|
|
2,22,193
|
|
22
|
|
మహారాష్ట్ర
|
|
2,57,173
|
|
23
|
|
మణిపూర్
|
|
3399
|
|
24
|
|
మేఘాలయ
|
|
4200
|
|
25
|
|
మిజోరం
|
|
8497
|
|
26
|
|
నాగాలాండ్
|
|
3,973
|
|
27
|
|
ఒడిశా
|
|
2,05,200
|
|
28
|
|
పుదుచ్చేరి
|
|
2299
|
|
29
|
|
పంజాబ్
|
|
54,991
|
|
30
|
|
రాజస్థాన్
|
|
2,73,866
|
|
31
|
|
సిక్కిం
|
|
1976
|
|
32
|
|
తమిళనాడు
|
|
97,126
|
|
33
|
|
తెలంగాణ
|
|
1,57,831
|
|
34
|
|
త్రిపుర
|
|
27,617
|
|
35
|
|
ఉత్తరప్రదేశ్
|
|
4,31,879
|
|
36
|
|
ఉత్తరాఖండ్
|
|
25,067
|
|
37
|
|
పశ్చిమ బెంగాల్
|
|
2,20,356
|
|
38
|
|
ఇతరములు
|
|
48,401
|
|
మొత్తం
|
|
33,68,734
నేదు 14వ రోజు సాయంత్రం 7 గంటలవరకు టీకా అనంతర ప్రభావ ఘటనలు 213 నమోదయ్యాయి.
యువజన వ్యవహారాలు, క్రీడల మంత్రిత్వ శాఖ
ఒలింపిక్స్కు శిక్షణను తిరిగి ప్రారంభించేందుకు నిర్ధిష్ట విధివిధానాలు ప్రకటించిన
క్రీడా మంత్రిత్వ శాఖ నిర్ణయాన్ని స్వాగతించిన ఈతగాళ్ళ సమాజం
దేశవ్యాప్తంగా స్విమ్మింగ్ పూళ్ళను తెరవాలన్న ప్రభుత్వ నిర్ణయాన్ని భారత స్విమ్మింగ్ సమాజం ఆహ్వానించింది. పోటీలో పాల్గొనే ఈతగాళ్ళు స్విమ్మింగ్ పూళ్ళను ఉపయోగించుకునేందుకు ప్రమాణబద్ధమైన విధి విధానాలను శుక్రవారం నాడు క్రీడా మంత్రిత్వ శాఖ విడుదల చేసింది. కంటైన్మెంట్ జోన్లలో ఉన్నవి మినహా ఇతర ప్రాంతాలన్నింటిలోని స్విమ్మింగ్ పూళ్ళను తిరిగి తెరిచేందుకు అనుమతిస్తూ కేంద్ర హోం మంత్రిత్వ శాఖ సెప్టెంబర్ 30న ఉత్తర్వులు జారీ చేసింది.
ఇది చాలా అద్భుతమైన నిర్ణయం. ఈతగాళ్ళు తిరిగి ఫార్్మలోకి వచ్చి త్వరలోనే పోటీలలో పాల్గొనేందుకు అవకాశం వచ్చినందుకు నేను ఎంతో సంతోషిస్తున్నాను. కేంద్ర ప్రభుత్వం తీసుకున్న నిర్ణయానికి పూర్తి మద్దతునిచ్చేలా రాష్ట్ర ప్రభుత్వాలు నిర్ణయం తీసుకుంటాయని ఆశిస్తున్నాను. పోటీలలో పాల్గొనే ఈతగాళ్లు అందరూ తమ శిక్షణను ప్రారంభించేందుకు అవకాశం కలుగుతుందని భావిస్తున్నాను అని, ఒలింపిక్స్ బి మార్్క అర్హతను సంపాదించి, 2008 ఒలింపిక్స్లో పాల్గొన్న ఆరుగురు భారతీయ ఈతగాళ్ళల్లో ఒకరైన వీర్ ధావల్ ఖడే అన్నారు.
ఈతగాళ్ళకు దుబాయ్లో రెండు నెలల శిక్షణను గత ఆగస్టులో స్పోర్ట్్స అథారిటీ ఆఫ్ ఇండియా మంజూరు చేసింది. బి అర్హత మార్క్ను సాధించిన శ్రీహరి నటరాజ్, కుశాగ్రా రావత్, సాజన్ ప్రకాశ్ ఈ శిక్షణకు హాజరయ్యారు. దుబాయ్లో శిక్షణ పొందినప్పటికీ, భారత్లో మరొక్కసారి శిక్షణ పొందడం పట్ల నటరాజ్ ఆనందాన్ని వ్యక్తం చేశారు. భారత దేశంలో స్విమ్మింగ్ పూళ్ళు తెరుచుకుంటున్నందుకు నాకు ఎంతో ఆనందంగా ఉంది. ఇంట్లోనే ఉండి శిక్షణ పొందడం చాలా ఉత్తమంగా అనిపిస్తోంది. ఎందుకంటే, అత్యుత్తమ సామర్ధ్యం కోసం షెడ్యూల్ను రూపొందించడానికి నాకు మద్దతునిచ్చే సిబ్బంది ఇక్కడ అందుబాటులో ఉంది, అన్నారు.
కోవిడ్ -19 కారణంగా జాప్యం జరిగినప్పటికీ, వాయిదా వేసిన ఒలింపిక్స్ భారతీయ ఈతగాళ్ళకు తోడ్పడవచ్చు. శిక్షణను ప్రారంభించడం అన్నది ఈ దశలో ఒక సానుకూలమైన అడుగు అని ద్రోణాచార్య అవార్డు గ్రహీత, కోచ్ నిహార్ అమీన్ అభిప్రాయపడ్డారు. మన ఈతగాళ్లు తమ శిక్షణను తిరిగి ప్రారంభించేందుకు అనుమతిస్తున్నారన్న వార్తతో నేను చాలా సంతోష పడ్డాను. కోవిడ్ మహమ్మారి కారణంగా మన ఈతగాళ్ళందరూ కొంత దెబ్బతిన్నారు. ఒలింపిక్్సను వాయిదా వేయడం అన్నది మన ఈతగాళ్ళు తిరిగి ఫార్మ్లోకి వచ్చేందుకు తప్పక తోడ్పడుతుంది. ఒలింపిక్ బి అర్హత పొందిన మన ఆటగాళ్లందరూ ఎ అర్హత పొందేందుకు కఠిన సాధన చేస్తారని విశ్వసిస్తున్నాను. దేశవ్యాప్తంగా ఉన్న ఈతగాళ్ళందరూ శిక్షణ ప్రారంభం గురించి ఎంతో ఉత్సాహంగా ఉన్నారని ఆయన చెప్పారు.
ఈత కొ్ట్టడానికి విధివిధానాలు నిర్ణయించడాన్ని ఆహ్వానిస్తూ, ఈతపోటీలను ప్రభుత్వం అనుమతించినందుకు మేం ఎంతో సంతోషిస్తున్నాం. క్రీడల మంత్రిత్వ శాఖ విడుదల చేసిన విధివిధానాల పత్రం సమగ్రమైంది, మంచి ఆలోచనలతో కూడింది. మన క్రీడాకారుల రక్షణ కోసం ఈ మార్గదర్శకాలను అనుసరించడం గురించి ప్రచారం చేయడం మా ప్రాధాన్యతగా పెట్టుకుంటామని, స్విమ్మింగ్ ఫెడరేషన్ ఆఫ్ ఇండియా సెక్రెటరీ జనరల్ మోనాల్ చోక్సీ అన్నారు.
ప్రధాన మంత్రి కార్యాలయం
అరుణాచల్ ప్రదేశ్ లాంటి గొప్ప రాష్ట్రంకోసం పనిచేయడం, ఇంకా ఆ రాష్ట్రం యొక్క వాస్తవిక సామర్థ్యాన్ని తెలుసుకొనేటట్టుచేయడం లో సాయపడడం ఒక గౌరవాన్నిచ్చే విషయం: ప్రధాన మంత్రి
అరుణాచల్ ప్రదేశ్ యొక్క అభివృద్ధికార్యాల పట్ల ప్రజల ప్రతిస్పందన కు జవాబిచ్చిన ప్రధాన మంత్రి
ప్రధాన మంత్రి శ్రీ నరేంద్ర మోదీ నిన్నటి రోజు న తాను ప్రారంభించిన అభి వృద్ధి కార్యక్రమాల ను ప్రజల ప్రశంసించినందుకు గాను ట్విటర్ లో బదులిచ్చారు. ప్రధాన మంత్రి నిన్న ఈటానగర్ లో డోనీ పోలో విమానాశ్రయాన్ని ప్రారంభించడం తో పాటు గా 600 మెగా వాట్ సామర్థ్యం కలిగినటువంటి కామెంగ్ జల విద్యుత్తు కేంద్రాన్ని దేశ ప్రజల కు అంకితం చేశారు.
ఈశాన్య ప్రాంతాల లో వాయు సంధానం లో చోటు చేసుకొన్న భారీ వృద్ధి ని గురించి ప్రధాన మంత్రి వ్యాఖ్యానిస్తూ, ఇలా అన్నారు.
‘‘అవును.. ఇది ఈశాన్య ప్రాంతాల కు సంబంధించినంతవరకు చూస్తే, ఇది ఒక పెద్ద మార్పే. ఇది అధిక సంఖ్య లో పర్యటకులు సందర్శించడానికి వీలు కల్పిస్తుంది; అంతేకాకుండా ఈశాన్య ప్రాంతాల ప్రజల కు దేశం లోని ఇతర ప్రాంతాల కు ప్రయాణించడం లో సౌలభ్యాన్ని ప్రసాదిస్తుంది కూడాను.’’
ఒక పౌరుడు రాష్ట్రం యొక్క అభి వృద్ధి విషయం లో ప్రధాన మంత్రి యొక్క నిబద్ధత ను గురించి ప్రముఖం గా ప్రకటించగా, దాని కి శ్రీ నరేంద్ర మోదీ సమాధానాన్ని ఇస్తూ,
‘‘అరుణాచల్ ప్రదేశ్ ప్రజలు అసాధారణమైనటువంటి వారు. వారి దేశ భక్తి భావన అచంచలమైందిగా ఉంటుంది. ఈ గొప్ప రాష్ట్రం కోసం పనిచేయడం మరియు ఈ రాష్ట్రం యొక్క వాస్తవిక సామర్థ్యాన్ని తెలుసుకొనేటట్టు చేయడం లో సాయపడడం అనేది ఒక గౌరవాన్వితమైనటువంటి విషయం.’’ అని పేర్కొన్నారు.
ప్రధాన మంత్రి కార్యాలయం
భారతీయ నౌకా దళం చేపడుతున్న కోవిడ్ సంబంధిత కార్యక్రమాలను సమీక్షించిన ప్రధాన మంత్రి
వివిధ నగరాల లో నౌకా దళం ఆసుపత్రుల ను పౌరుల వినియోగం కోసం తెరవడం జరుగుతోంది
లక్షద్వీప్, అండమాన్ & నికోబార్ దీవుల లో ఆక్సీజన్ లభ్యత ను పెంచుతున్న నౌకా దళం
ఆక్సీజన్ కంటేనర్ లతో పాటు ఇతర సరఫరాల ను విదేశాల నుంచి భారతదేశానికి చేర్చుతున్న నౌకా దళం
దేశం లోని వివిధ ప్రదేశాల లో కోవిడ్ సంబంధి విధుల ను నిర్వహించడానికి నావికా దళం లోని వైద్య సిబ్బంది ని నియోగించడమైంది
ప్రధాన మంత్రి శ్రీ నరేంద్ర మోదీ తో నావికా దళ ప్రధానాధికారి ఎడ్ మిరల్ శ్రీ కరమ్ బీర్ సింహ్ సోమవారం నాడు సమావేశమయ్యారు.
మహమ్మారి కాలం లో దేశ ప్రజల కు సహాయం చేయడానికి భారత నావికా దళం పక్షాన చేపడుతున్న వివిధ కార్యక్రమాల ను గురించి ప్రధాన మంత్రి కి ఆయన వివరించారు. భారతీయ నావికా దళం అన్ని రాష్ట్ర ప్రభుత్వాల తో సంబంధాన్ని ఏర్పరచుకొంది, ఆసుపత్రుల లో పడకల ను, రవాణా, టీకా మందు ను వేయించే కార్యక్రమం అమలు రూపాల లో సహాయం అందించనున్నట్లు ప్రస్తావించిందని కూడా ప్రధాన మంత్రి కి ఆయన తెలిపారు. వివిధ నగరాల లో నావికా దళం ఆసుపత్రుల లో పౌరుల ఉపయోగం కోసం పడకల ను కేటాయించడాన్ని గురించి ప్రధాన మంత్రి దృష్టి కి తీసుకు వచ్చారు.
కోవిడ్ సంబంధి విధుల ను నిర్వహించడానికి నావికా దళం లోని వైద్య చికిత్స సిబ్బంది ని దేశం లోని వివిధ ఆసుపత్రుల లో నియోగించిన విషయాన్ని ప్రధాన మంత్రి కి ఆయన వెల్లడించారు. కోవిడ్ ఆసుపత్రుల లో వైద్య సిబ్బంది ని పెంచడం కోసం నావికా దళాని కి చెందిన సిబ్బంది కి యుద్ధ క్షేత్రం లో అనుసరించే వైద్య సంరక్షణ తాలూకు శిక్షణ ను ఇవ్వడం జరుగుతోంది.
ఆక్సీజన్ లభ్యత ను పెంచడం లో భారతీయ నావికాదళం సహాయం చేస్తోందని, లక్షద్వీప్ తో పాటు అండమాన్ & నికోబార్ దీవుల లో కోవిడ్ సంబంధిత సరఫరాల ను దేశాని కి చేర్చుతోందని నౌకా సేన ప్రధానాధికారి ఎడ్ మిరల్ శ్రీ కరమ్ బీర్ సింహ్ ప్రధాన మంత్రి కి వివరించారు.
బహ్రైన్, కతార్, కువైత్, సింగపూర్ ల నుంచి ఆక్సీజన్ కంటేనర్ లతో పాటు ఇతర సరఫరాల ను కూడా భారతీయ నౌకా సేన భారతదేశాని కి చేర్చుతున్న సంగతి ని కూడా ప్రధాన మంత్రి కి శ్రీ కరమ్ బీర్ సింహ్ తెలియజేశారు.
ప్రధాన మంత్రి కార్యాలయం
మధ్య ప్రదేశ్ లో వీధులలో తిరుగుతూ వస్తువులను విక్రయించే వారి తో 2020 సెప్టెంబర్ 9 న ‘స్వనిధి సంవాద్’ ను నిర్వహించనున్న ప్రధాన మంత్రి
మధ్య ప్రదేశ్ లో వీధుల్లో వస్తువులను విక్రయించే వారి తో ప్రధాన మంత్రి శ్రీ నరేంద్ర మోదీ 2020 సెప్టెంబర్ 9 న ‘స్వనిధి సంవాద్’ ను నిర్వహించనున్నారు.
వీధుల్లో తిరుగుతూ వస్తువులను విక్రయించే పేదలు కోవిడ్-19 సంక్షోభకాలం లో ఇబ్బందుల పాలవడంతో, వారు మళ్లీ జీవనోపాధి కార్యక్రమాలను ప్రారంభించుకొనేందుకు భారత ప్రభుత్వం ‘పిఎం స్వనిధి’ పథకాన్ని 2020 జూన్ 1 న ప్రారంభించింది.
మధ్య ప్రదేశ్ లో 4.5 లక్షల మంది వీధి వర్తకులు ఈ పథకం లో వారి పేర్లను నమోదు చేసుకున్నారు. వారిలో 4 లక్షల మందికి పైగా వర్తకులకు గుర్తింపు ను, అమ్మకందారు ధ్రువపత్రాన్ని ఇవ్వడమైంది. అర్హులైన 2.45 లక్షల లబ్ధిదారుల దరఖాస్తులను పోర్టల్ ద్వారా బ్యాంకుల కు సమర్పించడం జరిగింది. వాటిలో దాదాపు గా 1.4 లక్షల వీధి వ్యాపారస్తుల కు 140 కోట్ల రూపాయల విలువైన సొమ్ము ను మంజూరు చేయడమైంది. ఆమోదం లభించిన మొత్తం దరఖాస్తుల లో మధ్య ప్రదేశ్ రాష్ట్రం ప్రథమ స్థానం లో నిలిచింది. ఈ ఒక్క రాష్ట్రం నుంచే 47 శాతం దరఖాస్తులు వచ్చాయి.
రాష్ట్రం లో ఈ పథకం లబ్దిదారులు స్వనిధి సంవాద్ కార్యక్రమాన్ని చూసేందుకు 378 పురపాలక సంస్థల లో బహిరంగ ప్రదేశాల లో ఎల్ ఇడి తెరల ను ఏర్పాటు చేయడం ద్వారా అవసరమైన సన్నాహాలు చేయడమైంది.
ఈ కార్యక్రమాన్ని వెబ్ కాస్ట్ పద్ధతి లో ప్రసారం చేయనున్నారు. దీని కోసం మైగవ్  కు చెందిన https://pmevents.ncog.gov.in/ లింకు లో ముందు గా రిజిస్ట్రేషన్ లు కొనసాగుతున్నాయి.
మధ్య ప్రదేశ్ ముఖ్యమంత్రి శ్రీ శివ్ రాజ్ సింగ్ చౌహాన్ కూడా ఈ కార్యక్రమం లో వీడియో కాన్ఫరెన్స్ మాధ్యమం ద్వారా పాలుపంచుకొంటారు.
రాష్ట్రానికి చెందిన ముగ్గురు లబ్ధిదారులతో వారి విక్రయ ప్రదేశాల నుంచి ప్రధాన మంత్రి శ్రీ నరేంద్ర మోదీ వర్చువల్ గా సంధానమై, వారితో మాట్లాడతారు. ‘పిఎం స్వనిధి’ పథకంపై రాష్ట్రం రూపొందించిన ఒక చిత్రాన్ని కూడా ఈ కార్యక్రమం లో భాగం గా ప్రదర్శించనున్నారు.
సమాచార, ప్రసార మంత్రిత్వ శాఖ
నోవల్ కరోనావైరస్  కి సంబంధించిన అదనపు సలహాలు
• 2020వ సంవత్సరం మార్చి నెల 22వ తేదీ నుండి ఒక వారం రోజు ల పాటు ఏ నిర్దిష్ట అంతర్జాతీయ వాణిజ్య సరళి ప్రయాణికుల విమానాన్ని కూడాను భారతదేశం లో దిగేందుకు అనుమతించడం జరుగదు.
 ఇంటికే పరిమితం కావలసింది గా సూచిస్తూ రాష్ట్ర ప్రభుత్వాలు తగిన ఆదేశాల ను జారీ చేయాలి. ప్రజా ప్రతినిధులు/ప్రభుత్వ ఉద్యోగులు/ వైద్య వృత్తి నిపుణుల కు మాత్రం ఈ ఆదేశం వర్తించదు.
• అదేవిధం గా, పదేళ్ల లోపు బాలలందరి కి వారందరూ ఇళ్లలోనే ఉండాలని, బయట తిరగవద్దంటూ హితం చెప్పాలి.
• విద్యార్థులకు, రోగులకు మరియు దివ్యాంగుల కు మినహా అన్ని విధాలైన రాయితీలతో కూడిన ప్రయాణాల ను పౌర విమానయాన శాఖ మరియు రైల్వేస్ తాత్కాలికంగా నిలుపుదల చేయాలి.
• అత్యవసర సేవ లు/అనివార్య సేవ ల విభాగాల లో విధులు నిర్వహించే వారు మినహా ప్రయివేటు రంగ ఉద్యోగుల విషయం లో వారు ఇంటి నుండే పని చేసే విధానాన్ని అమలుపరచవలసింది గా రాష్ట్రాల ను కోరడమైనది.
• కేంద్ర ప్రభుత్వ ఉద్యోగుల విషయం లో గ్రూపు బి ఉద్యోగుల ను మరియు గ్రూపు సి ఉద్యోగుల ను వారు అంతా ఒకే చోటు లో గుమికూడటాన్ని తగ్గించేందుకుగాను వారం విడచిపెట్టి వారం పద్ధతి లో కార్యాలయాల కు హాజరవ్వాలని కోరడం జరుగుతుంది; అలాగే ఉద్యోగులందరి కి దఫావారీ వేళల ను తెలియజేయడం జరుగుతుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో 'కనీస మద్దతు ధర' కార్యకలాపాలు
- 11.10.2020 వరకు 3.57 లక్షల మంది రైతుల నుండి రూ.8032.62 కోట్లు ఎంఎస్పీ విలువ కలిగిన సుమారు 42.55 ఎల్ఎంటీల వరి కొనుగోలు
ఖరీఫ్ మార్కెటింగ్ సీజన్  2020-21 ప్రారంభంతో కేంద్ర ప్రభుత్వం గత సీజన్లలో మాదిరిగానే.. ప్రస్తుతమున్న కనీస మద్దతు ధర  పథకాల ప్రకారం రైతుల నుండి సీజన్ పంటలను ఎంఎస్పీ వద్ద కొనుగోలు చేస్తోంది. ఖరీఫ్ 2020-21 సీజన్ వరి సేకరణ ప్రక్రియ రాష్ట్రాలలో సజావుగా జరుగుతోంది. 11.10.2020 వరకు 3.57 లక్షల మంది రైతుల నుండి రూ.8032.62 కోట్లు ఎంఎస్పీ విలువ కలిగిన సుమారు 42.55 ఎల్ఎంటీల వరి కొనుగోలు చేయడం జరిగింది. దీనికి తోడుగా రాష్ట్రాల ప్రతిపాదన ఆధారంగా ఖరీఫ్ మార్కెటింగ్ సీజన్ 2020 కోసం 30.70 ఎల్ఎంటీ పప్పు ధాన్యాలు, నూనె గింజల కొనుగోలుకు అనుమతులు జారీ చేయడమైంది.
ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్, తమిళనాడు, కర్ణాటక, హర్యానా, మహారాష్ట్ర, తెలంగాణ, గుజరాత్ రాష్ట్రాలలో పప్పు ధాన్యాలు, నూనె గింజల కొనుగోలుకు ఈ అనుమతులు జారీ చేయడమైంది. దీనికి తోడుగా ఆంధ్రప్రదేశ్, కర్ణాటక, తమిళనాడు, కేరళ రాష్ట్రాలకు 1.23 ఎల్ఎంటీల కొబ్బరి  కొనుగోలుకు అనుమతి ఇవ్వబడింది. పప్పు ధాన్యాలు, నూనె గింజలు మరియు కొప్రాలను ధరల మద్దతు పథకం కింద కొనుగోలుకు తగిన ప్రతిపాదనలు వచ్చాక పలు ఇతర రాష్ట్రాలు/ కేంద్ర పాలిత ప్రాంతాలకు కూడా
అనుమతి ఇవ్వబడుతుంది. దీంతో 2020-21 సంవత్సరానికి గాను ఈ పంటల యొక్క ఎఫ్ఏక్యూ గ్రేడ్ సేకరణను నోటిఫైడ్ ఎంఎస్పీ రిజిస్టర్డ్ రైతుల నుండి నేరుగా కొనుగోలు చేసే వీలవుతుంది. నోటిఫైడ్ హార్వెస్టింగ్ వ్యవధిలో మార్కెట్ రేటు ఎంఎస్పీ కంటే తక్కువగా ఉంటే ఆయా రాష్ట్రాలు/యుటీలలో రాష్ట్రంలో నామినేట్ చేసిన ప్రొక్యూర్ ఏజెన్సీల ద్వారా సెంట్రల్ నోడల్ ఏజెన్సీల ద్వారా పంటల కొనుగోలు చేయడం జరుగుతోంది. 11.10.2020 వరకు ప్రభుత్వం తన నోడల్ ఏజెన్సీల ద్వారా దాదాపు 606.56 మెట్రిక్ టన్నుల పెసర్లు, మినుముల్ని కొనుగోలు చేసింది. వీటి ఎంఎస్పీ కొనుగోలు విలువ రూ.4.36 కోట్లు. దీంతో తమిళనాడు, మహారాష్ట్ర, హర్యానాలో 533 మంది రైతులకు లబ్ధి చేకూరింది. అదే విధంగా, కర్ణాటక, తమిళనాడులలో 3961 మంది రైతులకు మేలు జరిగేలా రూ.52.40 కోట్ల ఎంఎస్పీ విలువ కలిగిన 5089 మెట్రిక్ టన్నుల కొబ్బరిని నోడల్ ఎజెన్సీల ద్వారా కొనుగోలు చేయడం జరిగింది. కొబ్బరి, మినుములు తదితర కొనుగోలుకు సంబంధించి, ప్రధాన ఉత్పత్తి చేసే రాష్ట్రాల్లో రేట్లు ఎంఎస్పీ కంటే ఎక్కువగా ఉన్నాయి. మినుములు మరియు ఇతర ఖరీఫ్ పప్పు ధాన్యాలు, నూనె గింజల సేకరణకు సంబంధించి వచ్చిన అభ్యర్థనల ఆధారంగా.. నిర్ణయించిన తేదీ నుండి సంబంధిత రాష్ట్ర / యూటీ ప్రభుత్వాలు సేకరణ ప్రారంభించడానికి అవసరమైన ఏర్పాట్లు చేస్తున్నాయి. ఖరీఫ్ మార్కెటింగ్ సీజన్ 2020-21లో పత్తి గింజల  సేకరణ 2020 అక్టోబర్ 1వ తేదీ నుండి ప్రారంభమైంది. కాటన్ కార్పొరేషన్ ఆఫ్ ఇండియా 2020 అక్టోబర్ 11 నాటికి సంచిత సేకరణ ఎంఎస్పీ కింద రూ.7545 లక్షల విలువైన 24863 బేళ్ల పరిమాణంలో కొనుగోళ్లు జరిపింది. దీనివల్ల 5252 మంది రైతులకు లబ్ధి చేకూరింది.
పౌర విమానయాన మంత్రిత్వ శాఖ
భారతదేశాని కి మరియు గుయాన కు మధ్య వాయు సేవల ఒప్పందాని కి ఆమోదం తెలిపినమంత్రిమండలి
భారతదేశ ప్రభుత్వాని కి మరియు గుయాన సహకార గణతంత్ర ప్రభుత్వాని కి మధ్య వాయు సేవల ఒప్పందం పై సంతకాలు చేసేందుకు గౌరవనీయులు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదాన్ని తెలియ జేసింది. ఈ ఒప్పందం లో చేరేందుకు గాను అవసరమైన ఆంతరంగిక ప్రక్రియ ను పూర్తి చేసినట్లు గా ప్రతి ఒక్క పక్షం రూఢి చేస్తూ తత్సంబంధి దౌత్య పత్రాల ను ఇచ్చిపుచ్చుకొన్న అనంతర కాలం లో వాయు సేవల ఒప్పందం అమలు లోకి వస్తుంది.
గుయాన లో భారతదేశాని కి చెందిన వారు చెప్పుకోదగిన సంఖ్యల లో ఉన్నారు. మరి 2012 వ సంవత్సర జన గణన ప్రకారం జనాభా లో దాదాపు గా 40 శాతం లెక్క కు వచ్చేటటువంటి అతి పెద్ద నిర్దిష్ట జాతీయ సమూహం గా కూడాను వారు ఉన్నారు. గుయాన తో వాయు సేవ ల ఒప్పందం పై సంతకాలు చేయడం వల్ల రెండు దేశాల మధ్య వాయు మార్గ సేవల ఏర్పాటు కు ఒక రూపు రేఖ సిద్ధం కాగలదు. విమాన యానం బజారు అంతకంత కు పెరుగుతూ ఉండడం, భారతదేశం లో విమాన యాన రంగం లో సంస్కరణల ను చేపట్టిన తరువాత, అంతర్జాతీయ వాయు సంధానం కోసం మార్గాన్ని సుగమం చేయడానికని అనేక దేశాల తో వాయు సేవ ల సంబంధి ఒప్పందం పై సంతకాలు చేయడం జరిగింది. ఎయర్ సర్వీసెస్ అగ్రీమెంట్  ఇరు దేశాల మధ్య వాయు మార్గ కార్యకలాపాల కోసం ఒక చట్టపరమైన నియమావళి రంగాన్ని సిద్ధం చేస్తుంది. ఇది దేశాల సార్వభౌమత్వం, విమాన యాన సంస్థ ల జాతీయత మరియు ప్రతి ఒక్క పక్షాని కి చెందిన నిర్దిష్ట ఎయర్ లైన్స్ కు వాణిజ్య అవకాశాల ఆదాన ప్రదానం సంబంధి సిద్ధాంతాల పైన ఆధారపడుతుంది. వర్తమానం లో భారతదేశ ప్రభుత్వాని కి మరియు గుయాన సహకార గణతంత్ర ప్రభుత్వాని కి మధ్య ఎటువంటి ఎయర్ సర్వీసెస్ అగ్రిమెంట్  అనేది లేదు.
భారతదేశం, గుయాన లు కన్ వెన్శన్ ఆన్ ఇంటర్ నేశనల్ సివిల్ ఏవియేశన్  యొక్క సంతకం దారు దేశాలు గా ఉన్నాయి. భారతదేశ గణతంత్ర ప్రభుత్వం మరియు గుయాన సహకార గణతంత్ర ప్రభుత్వం ల ప్రతినిధి వర్గాలు ఐసిఎఒ ఎయర్ సర్వీసెస్ సంప్రదింపుల కార్యక్రమం జరిగిన కాలం లో అంటే 2016 వ సంవత్సరం లో డిసెంబర్ 6 వ తేదీ నాడు బహామాస్ లోని నసావు లో కలుసుకొన్నాయి ఆ సందర్భం లో భారతదేశాని కి, గుయానా కి మధ్య 06 2016 వ సంవత్సరం డిసెంబర్ 06 న జరిగిన అవగాహన పూర్వక ఒప్పందం ప్రకారం రెండు దేశాల మధ్య నిర్ధారిత వాయు సేవల కై ఎఎస్ఎ యొక్క ప్రచురిత దస్తావేజు లను దాఖలు చేశాయి.
భారతదేశాని కి మరియు గుయాన సహకార గణతంత్రాని కి మధ్య క్రొత్త వాయు సేవల ఒప్పందం ఇరు పక్షాల విమాన రవాణాదారు సంస్థల కు వాణిజ్య పరమైన అవకాశాల ను అందిస్తూనే, అంతరాయాని కి తావు ఉండనటువంటి సంధానాని కి అనువైన వాతావరణాన్ని కల్పించగలదు.
యువజన వ్యవహారాలు, క్రీడల మంత్రిత్వ శాఖ
క్రీడలలో డ్రోపింగ్ సమస్య పరిష్కారానికి యువజన వ్యవహారాలు, క్రీడల మంత్రిత్వశాఖ, హైదరాబాద్ లోని నైపర్, ఎఫ్ ఎస్ ఎస్ ఎ ఐ మధ్య త్రైపాక్షిక అవగగాహనా ఒప్పందం
పోషకాహార పదార్థాల మీద క్రీడాకారులకు అవగాహన పెరిగి సరైన నిర్ణయాలు తీసుకోవటానికి దోహదం చేసే ఒప్పందం ఇది: క్రీడామంత్రిత్వశాఖ కార్యదర్శి శ్రీమతి సుజాతా చతుర్వేది
క్రీడలలో డోపింగ్ మీద జరిపే నిరంతర పోరాటంలో భాగంగా భారత ప్రభుత్వ యువజన వ్యవహారాలు, క్రీడల మంత్రిత్వశాఖ, హైదరాబాద్ లోని జాతీయ ఔషధ విద్య, పరిశోధనా సంస్థ , భారత ఆహార భద్రత, ప్రమాణాల ప్రాధికార సంస్థ  మధ్య త్రైపాక్షిక అవగాహనా ఒప్పందం మీద సంతకాలు జరిగాయి. ముందస్తుగా పోషకాహారాన్ని పరీక్షించే సౌకర్యం కల్పించి క్రీడాకారులకు తగిన సమాచారం అందించటం, అందులో ఇమిడి ఉన్న రిస్క్ గురించి అప్రమత్తం చేయటం ఈ ఒప్పందం లక్ష్యం. ఈ కోణంలో పరిశోధనలు మరింత పెంచటం, పరిశుభ్రమైన యాంటీ డోపింగ్ ఆహార పదార్థాలను క్రీడాకారులకు సిఫార్సు చేయటం దిశగా ఈ ఒప్పందం కృషి చేస్తుంది.
క్రీడాకారులకు ప్రత్యేక పోషకాహారాలు సిఫార్సు చేయటం మీద ఈ అవగాహనా ఒప్పందం దృష్టి సారిస్తుంది. హైదరాబాద్ లోని నైపర్ లో ఉన్న టెస్టింగ్ లేబరేటరీ రూపొందించే విధానం సాయంతో ఆహారం ఏ మేరకు అనుకూలమైనదో గుర్తించే వీలు కలుగుతుంది. ఇది దేశంలోని క్రీడాకారులతో బాటు ప్రజలందరికీ ఎంతగానో ఉపయోగపడుతుంది. అదే సమయంలో ఫుడ్ సప్లిమెంట్స్ నాణ్యతను గుర్తించటానికి, తద్వారా భారతదేశంలో వాటి మార్కెటింగ్ కు వెసులుబాటు కలిగిస్తుంది. దీర్ఘకాలంలో క్రీడాకారుల ఆరోగ్యాన్ని ప్రభావితం చేసే పదార్థాలు ఏవైనా వారి ఫుడ్ సప్లిమెంట్స్ లో ఉంటే ఆ విషయంలో కూడా క్రీడాకారులకు అవగాహన పెరుగుతుంది.
దేశంలో ఆరోగ్యకరమైన క్రీడల వాతావరణాన్ని కల్పించే దిశలో భారత ప్రభుత్వ యువజన వ్యవహారాలు, క్రీడల మంత్రిత్వ శాఖ కృషి చేస్తోందని ఈ సందర్భంగా యువజన వ్యవహారాలు, క్రీడాలమంత్రిత్వశాఖ కార్యదర్శి శ్రీమతి సుజాతా చతుర్వేది చెప్పారు. తమ ఆహార పదార్థాల విషయంలో మన క్రీడాకారులు తగిన నిర్ణయం తీసుకోవటానికి దోహదపడేలా ఈ అవగాహనా ఒప్పందం తోడ్పడుతుందన్నారు.
క్రీడాకారుల ఫుడ్ ఆహార సప్లిమెంట్స్ ను పరీక్షించే దిశలో ఒక మైలురాయిని చేరుకోవటం పట్ల హర్షం వ్యక్తం చేస్తూ, భారత ప్రభుత్వ ఔషధాల విభాగం కార్యదర్శి శ్రీమతి అపర్ణ అందరినీ అభినందించారు.
న్యూ ఢిల్లీలోని శాస్త్రీ భవన్ లో ఔషధాల విభాగం కార్యాలయంలో ఆ విభాగం కార్యదర్శి శ్రీమతి అపర్ణ, యువజన వ్యవహారాలు, క్రీడల మంత్రిత్వ శాఖ కార్యదర్శి శ్రీమతి సుజాతా చతుర్వేది, భారత ప్రభుత్వ ఔషధాల విభాగం సంయుక్త కార్యదర్శి శ్రీ రజనీష్ తింగల్, క్రీడల విభాగం సంయుక్త కార్యదర్శి శ్రీ కునాల్, నేషనల్ యాంటీ డోపింగ్ ఏజెన్సీ డైరెక్టర్ జనరల్, సీ ఈ వో శ్రీమతి రీతూ సేన్ సమక్షంలో ఈ అవగాహనా ఒప్పందం మీద సంతకాలు జరిగాయి.
ప్రస్తుత తరుణంలో తగిన ఆవగాహన లేని కారణంగా జరిగే పొరపాట్ల వలన డోపింగ్ బారిన పడుతున్నారు. మార్కెట్లో దొరికే రకరకాల పోషకాహార సప్లిమెంట్స్ లో ఉన్న రిస్క్ ను తెలుసుకోలేకపోవటానికి కారణం అందుకు సంబంధించిన సరైన సంఆచారం అందుబాటులో లేకపోవటమే. దీనివలన యాంటీ డోపింగ్ నిబంధనలు ఉల్లంఘించినవారుగా తమ కెరీర్ ను నాశనం చేసుకుంటున్నారు. ఈ అవగాహనా ఒప్పందం వలన క్రీడాకారులు అలయంటూ పొరపాట్లు చేసే ప్రమాదం ఉండదు. ఆ విధంగా దేశంలో సురక్షితమైన క్రీడా వాతావరణం ఏర్పడుతుంది.
భారత ప్రభుత్వపు యువజన వ్యవహారాలు, క్రీడల మంత్రిత్వశాఖ, భారత జాతీయ యాంటీ డోపింగ్ ఏజెన్సీ దేశ క్రీడాకారుల ప్రయోజనాలను, పొరపాటున డోపింగ్ బారిన పడే ప్రమాదాన్నుంచి కాపాడే విషయంలో అంకిత భావంతో కృషి చేస్తున్నాయనటానికి ఈ త్రైపాక్షిక ఒప్పందమే నిదర్శనం. న్యూట్రీషనల్ సప్లిమెంట్స్ మీద అవగాహన పెంచేందుకు సోషల్ మీడియాలో కూడా దృశ్య, శ్రావణ మాధ్యమాలతో ప్రచారం చేస్తున్నారు.